PRAVDEPODOBNOSŤ – PRÍKLADY NA PRECVIČENIE

1. Aká je pravdepodobnosť, že pri hode kockou padne 


a) šestka 

b) štvorka alebo päťka 

c) prvočíslo?

2. Pri hode kockou padlo párne číslo. S akou pravdepodobnosťou to bola štvorka?ň

3. Marek hádzal kockou a padla mu trojka. Julke povedal, že hodil nepárne číslo. Aká je pravdepodobnosť toho, že Julka

 uhádne aké číslo hodil?

4. 
Pri hádzaní kockou padla  desaťkrát za sebou šestka. S akou pravdepodobnosťou padne aj pri jedenástom hode? 

5. 
Majme kocku s jednou červenou, dvoma bielimi a tromi zelenými stenami. Aká je pravdepodobnosť, že na nej padne (nepadne)
a) červená 
b) biela 

c) zelená stena?

6. 
Aká je pravdepodobnosť, že náhodne zvolené prirodzené číslo menšie ako 100 


a) bude prvočíslo
b)   nebude prvočíslo?

7. 
Myslím si nejaké dvojciferné číslo, ktorého

a) cifry sú navzájom rôzne.



b) prvá cifra je menšia ako druhá.



c) prvá cifra je o tri väčšia ako druhá.


S akou pravdepodobnosťou uhádnete toto číslo na prvý pokus?

8. 
Zo sedmových kariet (32 kariet) vyberieme kartu. Aká je pravdepodobnosť, že to bude

a) eso

b) zeleň
c) zelené eso

d) sedmička alebo osmička?

9. 
Majme kocku z príkladu 4. Hoďme ňou trikrát. Aká je pravdepodobnosť, že padla


a) 5-krát zelená
b) červená najviac 10-krát
c) trikrát biela

d) zelená ani raz


e) biela aspoň raz
f) červená aspoň raz, ale najviac 4 krát
g) zelená aspoň raz, ale najviac 2-krát?

10. 
Janko a Marienka sa radi hrajú takúto ekonomickú hru: Každý hodí jednou kockou. Ak padne 1, 1 tak Janko dostane korunu. Ak padne 1, 2 (je jedno, na ktorej kocke je 1 a na ktorej je 2), tak dostane korunu Marienka. Ak padne hocičo iné, tak dajú korunku do prasiatka. Skúste odhadnúť, koľko korún skončí v prasiatku, koľko u Janka a koľko u Marienky, ak viete, že na začiatku mali 360 Sk.

11. 
Aká je pravdepodobnosť, že pri hode dvoma (tromi, štyrmi) mincami padne aspoň na dvoch minciach 


a) rub

b) rovnaká strana – rub alebo líc ?

12. 
Aká je pravdepodobnosť, že pri hode dvoma kockami bude súčet „padnutých“ čísel

a) 5
b) najviac 5

c) aspoň 5
d) maximálny

e) minimálny?

13. 
Aká je pravdepodobnosť, že pri hode a) dvoma b) troma c) štyrmi kockami padnú aspoň dve rovnaké čísla?

14. 
Hádžeme troma kockami. Aká je pravdepodobnosť, že padne 


a) aspoň jedna šestka 


b) najviac jedna šestka?

15. Z bridžových (polovica žolíkových, ale bez žolíkov, tzn. 4x13 kariet) kariet vyberieme štyri karty. Aká je pravdepodobnosť, že medzi nimi budú všetky esá?

16. V sklade je 1000 výrobkov rovnakého druhu, z toho 100 druhej akosti. Vyberieme náhodne 5 kusov. Aká je pravdepodobnosť, že medzi nimi budú najviac dva druhej akosti?

17. 
V klobúku máme tieto štyri lístočky E, L, O, T. Postupne sme ich po jednom vyberali. Aká je pravdepodonosť, že sme ich vytiahli v poradí 
a) LETO 
b) TELO?

18. 
V klobúku máme tieto štyri lístočky A, A, P, R. Postupne sme ich po jednom vyberali. Aká je pravdepodobnosť, že sme ich vytiahli v poradí PARA?

19.
V triede je 30 žiakov a traja nemajú domácu úlohu. Učiteľ kontroluje úlohy vždy piatim žiakom. Aká je pravdepodobnosť, že 




a) neobjaví žiadneho žiaka bez úlohy



b) objaví všetkých, ktorí nemajú úlohu?

20. Študent sa podrobuje testu s desiatimi otázkami. Ku každej otázke sú uvedené tri odpovede, pričom vždy je práve jedna správna. Aká je pravdepodobnosť, že študent odpovie správne aspoň na tri otázky, ak odpovede zaškrtáva náhodne?

21. 
Z bridžových kariet vyberieme tri karty. Aká je pravdepodobnosť, že to bude:


a) 2, 9, eso
b) trojka a dvaja dolníci?

22. 
Zo sedmových kariet vyberieme 3 karty. Aká je pravdepodobnosť, že

a) medzi nimi nebude eso
b) medzi nimi bude sedmička

c) všetky budú červené


d) všetky budú rovnakej farby
e) všetky budú rovnakej výšky 
f) každá bude inej farby?

23. 
V urne sú 3 biele a 5 čiernych guličiek. Po jednej ich vyberáme a nevkladáme ich späť. Aká je pravdepodobnosť, že :

a) ako prvú vytiahneme bielu guličku


b) ako poslednú vytiahneme čiernu guličku

c) pred niektorou bielou vytiahneme čiernu guličku


d) pred prvou čiernou guličkou vytiahneme bielu guličku?

24. 
Máme kocku, ktorej jedna stena je červená, dve steny sú biele a tri steny sú zelené. Hodili sme ňou 10-krát. Aká je pravdepodobnosť, že 

a) červená nepadla ani raz
b) červená padla práve trikrát 


c) biela padla aspoň raz
d) biela padla najviac 2-krát


e) zelená padla aspoň 2-krát?

25. Janka má 102 papierikov. Na každom papieriku je napísaný jeden príklad. Každý príklad je napísaný na 3 rôznych papierikoch. Aká je pravdepodobnosť, že 

a) príklad, ktorý hľadá, vytiahne na prvý pokus


b) príklad, ktorý hľadá, vytiahne na tretí pokus 

c) keď vytiahne dva papieriky, na oboch bude ten istý príklad

d) na štyroch vybratých papierikoch budú rôzne príklady?

26. Z bridžových kariet vyberieme a) päť b) sedem kariet. Aká je pravdepodobnosť, že medzi nimi budú všetky esá?

27. Kupec doniesol dcére z cesty v ďalekej krajine trojružu. Každý jej púčik vykvitne s pravdepodobnosťou 0,81 Aká je

  pravdepodobnosť toho, že 

a) len stredný púčik trojruže vykvitne?

b) vykvitne len pravý a stredný púčik trojruže?

c)
vykvitnú práve dva púčiky?

